

Ειδικότητα στο Τ4Ε (ΠΕ02)

Ο πόλεμος για τις εικόνες

Παρασκευή Σαρμπάνη

Τμήμα (Κωδικός 2802)

Περιεχόμενα

[Ταυτότητα σεναρίου 3](#_Toc69224384)

[Βασική Ροή Σεναρίου 6](#_Toc69224385)

[Πλαίσιο Υλοποίησης 8](#_Toc69224386)

[Χρησιμοποιούμενα εργαλεία/μέσα 8](#_Toc69224387)

[Χρονοπρογραμματισμός 9](#_Toc69224388)

## Ταυτότητα σεναρίου

***Τάξη:***

Β’ γυμνασίου

***Μάθημα/Γνωστικό Αντικείμενο:***

## Μεσαιωνική και Νεότερη Ιστορία, Κεφάλαιο 3ο, Ενότητα 1.2: Η μεταβατική εποχή- οι έριδες για το ζήτημα των εικόνων

***Προσδοκώμενα μαθησιακά αποτελέσματα:***

* Να ονομάζουν τα γεγονότα των δυο φάσεων της Εικονομαχίας
* Να διακρίνουν τα επιχειρήματα εικονολατρών και εικονομάχων μέσα σε πρωτογενείς πηγές
* Να αποκωδικοποιούν εικονογραφικές πηγές ταυτίζοντάς τες με τους Εικονογράφους είτε τους Εικονόφιλους
* Να μετασχηματίζουν δημιουργικά τον λόγο Εικονομάχων και Εικονόφιλων σε δικά τους κείμενα αξιοποιώντας τις δυνατότητες που τους παρέχουν οι ΤΠΕ

***Προαπαιτούμενες γνώσεις των μαθητών για την υλοποίηση του σεναρίου:***

Οι μαθητές και οι μαθήτριες είναι εξοικειωμένοι με τα εργαλεία της webex και της eclass, καθώς και με την εφαρμογή [zeoob](https://zeoob.com/generate-instagram-post/) και τον τρόπο λειτουργίας των Google Doc. Έχουν επίσης εμπειρία εργασίας σε ομάδες. Έχει συζητηθεί σε προηγούμενη ενότητα η σχέση του Βυζαντίου με λαούς που βρίσκονται στον περίγυρό του και οι μαθητές είναι εξοικειωμένοι με τον χάρτη της περιόδου, καθώς και τις κοινωνικές και πολιτικές συνθήκες που γέννησαν την εικονομαχική σύγκρουση. Οι μαθητές δλδ προσέρχονται προετοιμασμένοι σχετικά με τη μεγάλη δύναμη των μοναστηριών και την ανταγωνιστική σχέση που έχει αναπτυχθεί μεταξύ αυτών και του αυτοκρατορικού θεσμού, καθώς και με τη σημασία που είχαν οι ανεικονικών αντιλήψεων πληθυσμοί της Μ. Ασίας για την άμυνα της αυτοκρατορίας.

**Χ*ρόνος υλοποίησης:***

45 λεπτά για το ασύγχρονο μέρος – 45 λεπτά για το σύγχρονο μέρος

## ***Σύντομη περιγραφή σεναρίου:***

 Για την υλοποίηση των στόχων του σεναρίου οι μαθητές θα μελετήσουν το διδακτικό υλικό που θα αναρτήσει η εκπαιδευτικός στην ηλεκτρονική τάξη eclass και μέσα από μια σειρά καθοδηγούμενες δραστηριότητες, τόσο σύγχρονες όσο και ασύγχρονες, θα διακρίνουν τα επιχειρήματα Εικονομάχων και Εικονολατρών. Ολοκληρώνοντας τη μελέτη της ενότητας θα είναι σε θέση να ανασυστήσουν σε δικά τους κείμενα τον λόγο των δύο αντίπαλων παρατάξεων.

## ***Δραστηριότητες που οδηγούν στην ενεργητική εμπλοκή των μαθητών:***

Οι μαθητές θα συνάγουν τα βασικά σημεία της ενότητας δημιουργώντας συνεργατικά μια σχεδιαγραμματική αποτύπωση των γεγονότων των δυο φάσεων της Εικονομαχίας. Στη διάρκεια της σύγχρονης διδασκαλίας θα μελετήσουν διάφορες πηγές, είτε εικονομαχικές είτε εικονοφιλικές, και θα ταξινομήσουν τα επιχειρήματα κάθε πλευράς. Σε δραστηριότητα δημιουργικής γραφής, υιοθετώντας τον ρόλο είτε ενός εικονομάχου είτε ενός εικονολάτρη, θα ανασυνθέσουν τα επιχειρήματα είτε της μιας είτε της άλλης πλευράς. Στη φάση της αξιολόγησης θα αξιολογηθεί η επίτευξη των στόχων με την ανάλυση από τους μαθητές εικονογραφικής πηγής και την αιτιολογημένη ταύτισή της είτε με το στρατόπεδο των εικονομάχων είτε με αυτό των εικονόφιλων.

## ***Χρησιμοποιούμενα εργαλεία (ονομαστικά)***

## Ασύγχρονης διδασκαλίας: Πολυμέσα, Κουβεντούλα, Τοίχος, Εννοιολογικός Χάρτης, Συζητήσεις ομάδων χρηστών, Ομάδες Χρηστών, Έγγραφα Ομάδων Χρηστών, Ηλεκτρονικό βιβλίο, Κοινόχρηστο έγγραφο Google Doc, Εργασία

## Σύγχρονης διδασκαλίας: chat, breakout sessions, share screen, reactions, Webex Polling, Transfer files, annotate, zeoob

Βασική Ροή Σεναρίου

## Πλαίσιο Υλοποίησης

Το σενάριο υλοποιείται με τη μορφή εξ αποστάσεως διδασκαλίας, ασύγχρονα αλλά και σύγχρονα. Ανατίθενται δραστηριότητες οι οποίες εκπονούνται από τους μαθητές και τις μαθήτριες ασύγχρονα μέσω της e-class (ασύγχρονη διδασκαλία) και η διδασκαλία συμπληρώνεται κατόπιν, με σύγχρονη διδασκαλία μέσω του WebEx. Στόχος είναι οι μαθητές να ερευνούν και να ανασυνθέτουν σε νέο πλαίσιο και προσωπικό λόγο την ιστορική γνώση.

## Χρησιμοποιούμενα εργαλεία/μέσα

## Ασύγχρονης διδασκαλίας:

## Τοίχος: για ανακοινώσεις προς τους μαθητές στη διάρκεια της ασύγχρονης φάσης της διδασκαλίας

## Κουβεντούλα: για να απαντήσουν οι μαθητές στην πρώτη, εισαγωγική ερώτηση αφόρμησης της ενότητας

## Πολυμέσα: για την ανάρτηση φωτογραφιών προς μελέτη από τους μαθητές

## Έγγραφα: για την ανάρτηση των φύλλων εργασίας προς επεξεργασία από τους μαθητές

## Εργασίες: ανατίθεται στους μαθητές ατομική εργασία ως τελική αξιολόγηση μετά την ολοκλήρωση της ενότητας ώστε να διαπιστωθεί η κατάκτηση των στόχων της ενότητας

## Ιστολόγιο: οι ομάδες αναρτούν εκεί την ψηφιακή τους δημιουργία, ώστε να τη δουν και να τη σχολιάσουν οι συμμαθητές τους

## Ομάδες χρηστών: οι μαθητές εργάζονται ομαδοσυνεργατικά στη διάρκεια τόσο της ασύγχρονης όσο και της σύγχρονης φάσης της διδασκαλίας

## Συζητήσεις χρηστών: για την επικοινωνία των μελών των ομάδων

* Ηλεκτρονικό Βιβλίο: για την αυτομελέτη των μαθητών στη διάρκεια της ασύγχρονης φάσης της διδασκαλίας
* Κοινόχρηστο Έγγραφο Google Doc: για τη συνεργατική δημιουργία λήμματος για τις λέξεις-κλειδιά της ενότητας
* Εννοιολογικός χάρτης: για τη συνεργατική σχεδιαγραμματική αποτύπωση των δυο φάσεων της Εικονομαχίας

## Σύγχρονης διδασκαλίας:

## Polling: για να διαπιστωθεί αν οι μαθητές έχουν κατακτήσει τους στόχους που τέθηκαν για την ασύγχρονη φάση της διδασκαλίας

## Chat: για την επικοινωνία εκπαιδευτικού και μαθητών και μαθητών μεταξύ τους στη διάρκεια της σύγχρονης διδασκαλίας

## Βreakout sessions: για την εργασία των ομάδων στη διάρκεια της σύγχρονης διδασκαλίας

## Σhare screen: για τον διαμοιρασμό φύλλων εργασίας στη διάρκεια της σύγχρονης διδασκαλίας

## Ρeactions: για την άμεση εκδήλωση από τους μαθητές συμφωνίας ή διαφωνίας προς όσα υποστηρίζει κάποια από τις ομάδες

## zeoob: για τη δημιουργία ψηφιακού κειμένου δημιουργικής γραφής

## Transfer files: για τον διαμοιρασμό φύλλου εργασίας στη διάρκεια της σύγχρονης φάσης της διδασκαλίας

## Αnnotate: για τον υπομνηματισμό των πρωτογενών πηγών από την περίοδο της ΕΙκονομαχίας

Χρονοπρογραμματισμός Ασύγχρονης

|  |  |  |  |
| --- | --- | --- | --- |
| **Χρονοπρογραμματισμός** | **Δραστηριότητα** | **Περιγραφή** | **Εκπαιδευτικά μέσα** |
| Φάση 1.Αφόρμηση- σύνδεση με το σήμερα(7 λεπτά) | Παρατήρηση φωτογραφίας- απάντηση σε ερώτηση εκπαιδευτικού | Οι μαθητές ειδοποιούνται στον ***Τοίχο*** του eclass να μεταβούν στην Κουβεντούλα και τα Πολυμέσα, όπου τους αναμένει η πρώτη για τη νέα ενότητα εργασία. Στα ***Πολυμέσα*** βρίσκεται αναρτημένη φωτογραφία από εσωτερικό ναού του ρωμαιοκαθολικού δόγματος και στην ***Κουβεντούλα*** τους ζητείται να απαντήσουν στην εξής ερώτηση: *Σε τι θρησκείας και δόγματος ναό ανήκει η φωτό που βρίσκεται αναρτημένη στα Πολυμέσα με τίτλο ΝΑΟΣ; Πού στηρίχθηκες για να δώσεις την απάντησή σου;* | Τοίχος, Πολυμέσα, Κουβεντούλα |
| Φάση 2. Ατομική μελέτη- Ομαδική εργασία(25 λεπτά) | Μελέτη ενότητας- ★ *Θεωρείται δεδομένο πως οι μαθητές είναι χωρισμένοι σε ομάδες ήδη από προηγούμενα μαθήματα* | Οι μαθητές ειδοποιούνται στον ***Τοίχο*** του e-class να μεταβούν στον χώρο της ***Ομάδας Χρηστών*** στην οποία ανήκουν, όπου βρίσκεται αναρτημένο φύλλο εργασίας για την ομάδα τους (Βλ. **Φύλλο Εργασίας 1** στο Παράρτημα). Κάθε φύλλο εργασίας ζητά από τους μαθητές να μελετήσουν το κείμενο της ενότητας *Η μεταβατική εποχή: οι έριδες για το ζήτημα των εικόνων* και σε συνεργασία με την ομάδα τους να δώσουν τον ορισμό κάποιας από τις λέξεις- κλειδιά της ενότητας σε ένα κοινόχρηστο έγγραφο (π.χ. Google Doc) και να αποδώσουν σχεδιαγραμματικά τα γεγονότα των δύο φάσεων σε έναν ***Εννοιολογικό Χάρτη***. Οι μαθητές ενθαρρύνονται να επικοινωνήσουν στην περιοχή **Συζητήσεων Ομάδων Χρηστών** και μέσω ***Μηνυμάτων*** με την εκπαιδευτικό η οποία παρέχει ανατροφοδοτικά σχόλια.  | Τοίχος, Εννοιολογικός Χάρτης, Συζητήσεις ομάδων χρηστών, Ομάδες Χρηστών (Έγγραφα), Ηλεκτρονικό Βιβλίο, Κοινόχρηστο Έγγραφο Google Doc |

Χρονοπρογραμματισμός Σύγχρονης

|  |  |  |  |
| --- | --- | --- | --- |
| **Χρονοπρογραμματισμός** | **Δραστηριότητα** | **Περιγραφή** | **Εκπαιδευτικά μέσα** |
| Φάση 1. Χρόνος για απορίες- Σύνδεση με το προηγούμενο μάθημα(10 λεπτά) | Ερωτήσεις πολλαπλών επιλογών μοναδικής απάντησης | Σε μια ολιγόλεπτη δοκιμασία μέσω του ***Polling*** αξιολογείται τι κατέκτησαν οι μαθητές από το μαθησιακό αντικείμενο της ασύγχρονης διδασκαλίας, αφού δοθεί χρόνος για τη διατύπωση αποριών. Το υπόλοιπο σενάριο προϋποθέτει ότι οι μαθητές κατέκτησαν επαρκώς τους μαθησιακούς στόχους που έχουν τεθεί για την πρώτη, ασύγχρονη φάση της διδασκαλίας. | Webex Polling |
| Φάση 2.Ομαδική εργασία(10 λεπτά) | Ταξινόμηση επιχειρημάτων Εικονόφιλων και Εικονομάχων  | Διαμοιράζεται μέσω της επιλογής ***Transfer files*** στους μαθητές φύλλο εργασίας (εναλλακτικά αναρτάται και στα ***Έγγραφα*** του e-class), στο οποίο περιέχονται πρωτογενείς πηγές με επιχειρήματα Εικονομάχων και Εικονολατρών. Ζητείται από τους μαθητές να διακρίνουν τι ανήκει σε ποιο στρατόπεδο. Οι μαθητές χωρίζονται σε ομάδες και εργάζονται στα ***Breakout sessions***, ενώ η εκπαιδευτικός επισκέπτεται τα δωμάτια παρεμβαίνοντας υποστηρικτικά αν χρειαστεί. (Βλ. **Φύλλο εργασίας 2** στο Παράρτημα) | Transfer files (και εναλλακτικά Έγγραφα στο e-class), Breakout sessions, Chat |
| Φάση 3Παρουσίαση παρατηρήσεων στην ολομέλεια(12 λεπτά) | Προφορική παρουσίαση των παρατηρήσεων των ομάδων ενώπιον της ολομέλειας | Η εκπαιδευτικός κάνει ***Share screen*** του φύλλου εργασίας 2 στην οθόνη της. Οι ομάδες μέσω εκπροσώπου τους καλούνται εκ περιτροπής να ταυτίσουν τις πηγές με την εικονοφιλική ή την εικονομαχική παράταξη δικαιολογώντας την απάντησή τους. Σε κάθε εκπρόσωπο δίνεται το δικαίωμα του ***Αnnotate*** και σημειώνει πάνω στο φύλλο εργασίας τα σημεία που οδήγησαν τον ίδιο και την ομάδα του στην απάντηση που έδωσαν. Μετά την απάντηση κάθε ομάδας ομάδα, τα μέλη των υπόλοιπων ομάδων καλούνται να εκφράσουν τη συμφωνία ή τη διαφωνία τους μέσω των ***Reactions*** και να πάρουν τον λόγο για να διατυπώσουν ενδεχόμενη διαφορετική άποψη. | Share screen, annotate, chat, reactions |
| Φάση 4.Ψηφιακή αναπαράσταση του λόγου Εικονομάχων και Εικονολατρών(13 λεπτά) | Δημιουργία μιας ψευδο-ανάρτησης κοινωνικού δικτύου με το προσωπείο κάποιου Εικονομάχου ή Εικονολάτρη | Μέσω διαμοιρασμού παρουσιάζεται στους μαθητές το φύλλο εργασίας 3, το οποίο βρίσκεται αναρτημένο και στα ***Έγγραφα*** (Βλ. **Φύλλο Εργασίας 3** στο Παράρτημα). Τους ζητείται να μεταβούν στην εφαρμογή ***zeoob*** και να δημιουργήσουν μια ψευδο-ανάρτηση ενός Εικονομάχου ή Εικονολάτρη, είτε πραγματικού είτε επινοημένου προσώπου, και στη συνέχεια να την αναρτήσουν στο ***Ιστολόγιο***. Ζητούμε από τους μαθητές να σκεφτούν: ποιο κοινωνικό δίκτυο θα διάλεγε αν είχε στη διάθεσή του twitter, Instagram, facebook; Με ποια φωτό θα έντυνε το κείμενό του; Ποιοι θα ήταν το κοινό στο οποίο απευθύνεται; Τι είδους hashtags θα χρησιμοποιούσε; Η δραστηριότητα πέρα από το παιγνιώδες του πράγματος θεωρούμε πως αποτελεί και μια καλή άσκηση στους νέους γραμματισμούς, ενώ χρήσιμη θα τους είναι και η αναστοχαστική ματιά με την οποία απαιτείται να προσεγγίσουν την αποκτηθείσα γνώση. Εναλλακτικά μπορεί να τους ανατεθεί να συνθέσουν μια επιστολή ενός Εικονομάχου προς παιδικό του φίλο, υπέρμαχο των εικόνων, στην οποία προσπαθεί να τον πείσει για το βέβηλο της λατρείας των εικόνων. Άλλες ομάδες θα αναλάβουν να συνθέσουν αντιστρόφως την επιστολή ενός Εικονολάτρη. Οι επιστολές θα αναρτηθούν και αυτές στο ***Ιστολόγιο*** του eclass.Μετά το πέρας της σύγχρονης συνάντησης οι μαθητές καλούνται να αφήσουν ανατροφοδοτικά και αξιολογικά σχόλια σε τουλάχιστον δυο αναρτήσεις άλλων ομάδων (5 λεπτά) | Share screen, Έγγραφα, Chat, Breakout sessions, zeoob, Ιστολόγιο |

Χρονοπρογραμματισμός Ασύγχρονης

|  |  |  |  |
| --- | --- | --- | --- |
| **Χρονοπρογραμματισμός** | **Δραστηριότητα** | **Περιγραφή** | **Εκπαιδευτικά μέσα** |
| Φάση 1Αξιολόγηση(13 λεπτά) | Απάντηση σε ερώτηση- επιχειρηματολόγηση | Οι μαθητές ειδοποιούνται στον τοίχο της e-class για την ***Εργασία*** που τους έχει ανατεθεί. Τους ζητείται, αφού παρατηρήσουν φωτό που απεικονίζει σελίδα από το Ψαλτήριο Χλουδώφ, να απαντήσουν αιτιολογημένα αν ο εικονογράφος του χειρογράφου ανήκε στο εικονομαχικό ή εικονοφιλικό στρατόπεδο. (Βλ. **Φύλλο εργασίας 4** στο Παράρτημα) | Εργασία e-class |

**ΠΑΡΑΡΤΗΜΑ**

**ΦΥΛΛΟ ΕΡΓΑΣΙΑΣ 1**

Μελετήστε την ενότητα β (Φάσεις) του κεφαλαίου *Μεταβατική εποχή: οι έριδες για το ζήτημα των εικόνων.*

Εδώ τελειώνει η ατομική σας δουλειά και αρχίζει η ομαδική εργασία!

Πρέπει λοιπόν να κάνετε τα εξής:

* πηγαίνετε στο [συνεργατικό έγγραφο](https://docs.google.com/document/d/1FpnXjNXO0j-HoGG8eOKloRKdswKIYuX7nckR-VBiv40/edit?usp=sharing) και δώστε συνεργατικά τον **ορισμό** για την έννοια … [κάθε ομάδα αναλαμβάνει διαφορετική λέξη-κλειδί].
* αποδώστε σχεδιαγραμματικά τις δυο φάσεις της Εικονομαχίας χρησιμοποιώντας το εργαλείο ***Εννοιολογικός χάρτης*** από το e-class. Μετά την ολοκλήρωση του σχεδιαγράμματός σας αποθηκεύστε το στα ***Έγγραφα*** της ομάδας σας. Θα το βρω εκεί και θα σας αφήσω σχόλιο.

Για την επικοινωνία σας μπορείτε να χρησιμοποιήσετε την περιοχή συζητήσεων της ομάδας σας ή όποιον άλλο τρόπο θεωρείτε πρόσφορο. Μη διστάσετε να στείλετε μήνυμα αν χρειαστείτε βοήθεια. ☺

**ΦΥΛΛΟ ΕΡΓΑΣΙΑΣ 2**

**Η Εικονομαχία ήταν μια διαμάχη που συντάραξε τη βυζαντινή κοινωνία για περισσότερο από εκατό χρόνια (α’ φάση: 726- 787 και β΄φάση: 815-843). Μελετήστε τα παραθέματα Α- Στ και απαντήστε: ποιο από τα παραθέματα αποτυπώνει τις απόψεις των Εικονομάχων και ποιο των Εικονόφιλων; Θα πρέπει να δικαιολογήσετε την απάντησή σας με αναφορές στο κείμενο.**

**Α.** Οι εικόνες είναι σαν τα είδωλα. Και άρα αυτοί που τις προσκυνούν είναι ειδωλολάτρες. Όμως δεν πρέπει να προσκυνούμε κατασκευάσματα των ανθρώπινων χεριών και κάθε είδους είδωλο. Πληροφόρησέ με ποιος μάς κληρονόμησε αυτή την παράδοση, δηλαδή να σεβόμαστε και να προσκυνούμε κατασκευάσματα χεριών, και εγώ θα συμφωνήσω ότι αυτό είναι νόμος του Θεού.

Επιστολή του βυζαντινού αυτοκράτορα Λέοντα Γ΄ στον πάπα Γρηγόριο Β ΄, πρώτο μισό 8ου αιώνα

**Β.** Προσκυνώ και σέβομαι το Σταυρό [...], γιατί [...] ήταν όργανο για τη σωτηρία των ανθρώπων. Πώς λοιπόν να μην προσκυνήσω και τις εικόνες που κατασκευάζουν οι πιστοί με αγαθή πρόθεση και με σκοπό να δοξάζουν και να θυμούνται τα παθήματα του Χριστού; […] Ότι δεν προσκυνώ το υλικό [που είναι φτιαγμένες οι εικόνες] είναι φανερό, διότι, αν καταστραφεί το σχήμα ενός σταυρού που είναι κατασκευασμένος από ξύλο, το ρίχνω στη φωτιά να καεί. Το ίδιο συμβαίνει και με το ξύλο των εικόνων, όταν καταστραφεί.

Ιωάννης Δαμασκηνός, Για τις εικόνες , πρώτο μισό 8ου αιώνα

**Γ.** Να έχουμε και τις σεβαστές και άγιες εικόνες παντού […] και να τις φυλάμε και να τις προσκυνάμε τιμητικά, όχι όμως και να τις λατρεύουμε αληθινά [γιατί η λατρεία], σύμφωνα με την πίστη μας, ταιριάζει μόνο στη θεϊκή φύση […], γιατί η τιμή πηγαίνει στο πρόσωπο της εικόνας και εκείνος που προσκυνά την εικόνα, προσκυνά όποιον είναι ζωγραφισμένος σ’ αυτή.

Πρακτικά της Ζ΄ Οικουμενικής Συνόδου (απόσπασμα), έτος 787

**Δ.** Συγκέντρωσε όλους τους μοναχούς και τις μοναχές του Θέματος των Θρακησίων στην Έφεσο. Τους οδήγησε σε μια πεδιάδα […] και τους είπε: «Όποιος επιθυμεί να υπακούσει στο βασιλιά [στο βυζαντινό αυτοκράτορα], όπως και εμείς υπακούμε, να φορέσει ένα λευκό φόρεμα και να πάρει για σύζυγό του μια γυναίκα αυτή τη στιγμή. Όποιοι δεν υπακούσουν, θα τυφλωθούν και θα εξοριστούν στην Κύπρο». Και μόλις τέλειωσε το λόγο του τον έκανε πράξη.

Θεοφάνης, Χρονογραφία , αρχές 9ου αιώνα

**Ε.** Εφόσον προσκυνώ και σέβομαι το σταυρό και τη λόγχη, τον κάλαμο και τον σπόγγο, με τα οποία οι θεοκτόνοι Ιουδαίοι προσέβαλαν και σκότωσαν τον Κύριό μου, γιατί όλα αυτά στάθηκαν όργανα του έργου της σωτηρίας των ανθρώπων, πώς να μην προσκυνήσω και τις εικόνες που κατασκευάζουν οι πιστοί με αγαθή προαίρεση και με σκοπό τη δοξολογία και την ανάμνηση των παθημάτων του Χριστού; Και εφόσον προσκυνώ την εικόνα του σταυρού που κατασκευάζεται από οποιοδήποτε υλικό, πώς να μην προσκυνήσω την εικόνα του Χριστού που κατέστησε σωτήριο τον σταυρό; Ότι δεν προσκυνώ την ύλη είναι φανερό, διότι, αν καταστραφεί το εκτύπωμα ενός σταυρού που είναι κατασκευασμένος από ξύλο, παραδίδω το ξύλο στη φωτιά. Το ίδιο συμβαίνει και με το ξύλο των εικονισμάτων, όταν αυτά καταστραφούν.

Ιωάννης Δαμασκηνός, Περί εικόνων, Λόγος δεύτερος, κεφ. 19, Migne, Patrologia Graeca, τ. 94, στήλη 1305.

**Στ.** Γιατί οι Χριστιανοί παθαίνουν ήττες από τους εθνικούς; Επειδή λατρεύονται οι εικόνες [...]! Γι' αυτό σκοπεύω να τις καταστρέψω. [...] Οι αυτοκράτορες που δέχτηκαν και λάτρεψαν τις εικόνες πέθαναν στην εξορία ή στη μάχη. Αυτοί όμως που δεν τις λάτρεψαν πέθαναν στο κρεβάτι τους και τάφηκαν με τιμές στους αυτοκρατορικούς τάφους κοντά στο ναό των Αγ. Αποστόλων. Εγώ επιθυμώ να μιμηθώ τη δεύτερη κατηγορία και να τις καταστρέψω, για να μακροημερεύσω και εγώ και ο γιος νου και η δυναστεία μας να βασιλεύσει ως την 4η και 5η γενιά.

      Scriptor incertus de Leone Bardae filio, έκδ. I. Bekker, Bonn 1842, 349. (απόψεις του αυτοκράτορα Λέοντα Δ’ για τις εικόνες)

**ΦΥΛΛΟ ΕΡΓΑΣΙΑΣ 3**

Πηγαίνετε στην εφαρμογή [**zeoob**](https://zeoob.com/generate-instagram-post/) που επιτρέπει τη δημιουργία αληθοφανών ψευδο-αναρτήσεων σε κοινωνικά δίκτυα.

Αποστολή σας είναι να δημιουργήσετε, βασισμένοι σε όσα μελετήσατε μέχρι τώρα, την ανάρτηση ενός προσώπου, επινοημένου (είτε Εικονόφιλου είτε Εικονολάτρη) ή αληθινού (π.χ. της αυτοκράτειρας Ειρήνης της Αθηναίας ή του Λέοντα Γ’ ή του Ιωάννη Δαμασκηνού). Η ανάρτηση σας θα πρέπει να έχει θέμα αυτό ακριβώς που συντάραξε τη βυζαντινή κοινωνία για περισσότερο από εκατό χρόνια: τις ***εικόνες και τη σχέση των πιστών με αυτές***.

**Τι θα έγραφε λοιπόν το πρόσωπο που επιλέξατε;**

Σκεφτείτε όμως και τα εξής:

* Ποιο κοινωνικό δίκτυο θα επέλεγε;
* Με ποια φωτό θα έντυνε το κείμενό του;
* Σε ποιο κοινό απευθύνεται;
* Τι είδους hashtags θα χρησιμοποιούσε;

Μετά την ολοκλήρωση της ανάρτησής σας κατεβάστε το jpg και ανεβάστε το στο ***Ιστολόγιο*** μας στο e-class.

**Και μην ξεχάσετε!** Ως την επόμενη φορά καθένας από εσάς θα πρέπει να σχολιάσει την ανάρτηση τουλάχιστον δυο από τις άλλες ομάδες. Είναι πειστικό το κείμενό τους; Αποτυπώνει επιτυχημένα τα επιχειρήματα είτε της μιας είτε της άλλης πλευράς;

**ΦΥΛΛΟ ΕΡΓΑΣΙΑΣ 4**

**Παρατήρησε την εικόνα και απάντησε στην ερώτηση.**

* **Από ποιους εικονογραφήθηκε το συγκεκριμένο χειρόγραφο; Από Εικονόφιλους ή από Εικονολάτρες;**
* **Σε ποια στοιχεία βασίστηκες για να καταλήξεις στη συγκεκριμένη απάντηση;**



**Λίγη βοήθεια για όποιον τη χρειαστεί:**

* **Παρατήρησε τις μορφές στο πάνω και στο κάτω μέρος του χειρογράφου. Ποιοι μπορεί να είναι; Τι κάνουν; Παρατήρησε τι κρατούν στα χέρια τους, τι φορούν.**
* **Εντοπίζεις ομοιότητες και αναλογίες μεταξύ του πάνω και του κάτω μέρους της εικόνας;**
* **Το κείμενο του χειρογράφου δε θα βοηθήσει! :Ρ**

## **Ρουμπρίκα Αξιολόγησης Εκπαιδευτικού Σεναρίου**

|  |  |  |  |  |  |
| --- | --- | --- | --- | --- | --- |
|  | **Κριτήρια Αξιολόγησης** | **Μη επαρκώς** | **Ικανοποιητικά** | **Πλήρως** | **Βαθμός** |
|   |   | 1 | 2 | 3 |   |
| Κριτήριο 1 | **Πληρότητα στην Περιγραφή/Δομή του μαθησιακού σεναρίου (ύπαρξη καλογραμμένων στόχων, καθορισμένοι ρόλοι και προαπαιτούμενα).** | Η περιγραφή του σεναρίου δεν είναι κατανοητή, οι στόχοι και τα προαπαιτούμενα δεν είναι εύληπτα, το σενάριο δεν ακολουθεί το πρότυπο. | Η περιγραφή του σεναρίου είναι μερικώς κατανοητή, οι στόχοι είναι γενικόλογοι, δεν υπάρχει μεγάλη συσχέτιση δραστηριοτήτων με στόχους, ορισμένοι ρόλοι/στόχοι/προαπαιτούμενα που έχουν δηλωθεί δεν χρησιμοποιούνται.  | Το σενάριο περιγράφεται κατανοητά, οι στόχοι είναι σαφώς προσδιορισμένοι, τα προαπαιτούμενα είναι καλογραμμένα και κατανοητά. Οι εμπλεκόμενοι (εκπαιδευόμενοι και εκπαιδευτής) έχουν σαφείς ρόλους, και οι δραστηριότητες κατανέμονται σωστά, βάσει ρόλων. |   |
| Κριτήριο 2 | **Ποικιλία δραστηριοτήτων και πλοκή του μαθησιακού σεναρίου**  | Οι δραστηριότητες δεν καλύπτουν τους προκαθορισμένους στόχους. Οι δραστηριότητες δεν ομαδοποιούνται σε φάσεις. Δεν έχουν προσδιοριστεί οι χρόνοι ολοκλήρωσης ή άλλοι κανόνες που καθορίζουν μία ξεκάθαρη ροή των δραστηριοτήτων.  | Οι δραστηριότητες που έχουν επιλεγεί παρουσιάζουν μικρή ποικιλία και επαναλαμβάνονται για να υπηρετήσουν τους εκάστοτε στόχους, με αποτέλεσμα αυτοί να μην καλύπτονται επαρκώς. Οι χρόνοι ολοκλήρωσης ή άλλοι κανόνες που καθορίζουν τη ροή των δραστηριοτήτων χρειάζεται να προσδιοριστούν καλύτερα | Υπάρχει ποικιλία δραστηριοτήτων, που εξυπηρετούν τους προκαθορισμένους στόχους. Η σειρά των δραστηριοτήτων είναι κατανοητή και καλά οργανωμένη και η αλληλουχία αυτή μπορεί να επιφέρει την επίτευξη μαθησιακών στόχων. |   |
| Κριτήριο 3 | **Επιλογή εκπαιδευτικών μέσων/εργαλείων από τις εκπαιδευτικές πλατφόρμες eClass & e-me, κατάλληλων ως προς τις προτεινόμενες δραστηριότητες** | Τα περισσότερα εκπαιδευτικά μέσα που χρησιμοποιούνται δεν είναι κατάλληλα για τις δραστηριότητες που προορίζονται και την επίτευξη των μαθησιακών στόχων | Υπάρχει μικρή ποικιλία στα εργαλεία των πλατφορμών eClass/e-Me που χρησιμοποιήθηκαν. Κάποια από τα εκπαιδευτικά μέσα και εργαλεία που σημειώνονται δεν είναι κατάλληλα για να υποστηρίξουν τις μαθησιακές δραστηριότητες. | Υπάρχει μεγάλη ποικιλία στα εργαλεία των πλατφορμών eClass/e-Me. Τα εκπαιδευτικά μέσα και εργαλεία είναι κατάλληλα ως προς το είδος τους για την επίτευξη των στόχων, και ταιριάζουν στις αντίστοιχες δραστηριότητες. |   |
| Κριτήριο 4 | **Δημιουργικότητα στη μαθησιακή σχεδίαση για επίτευξη μαθησιακών στόχων** | Οι μαθητές μοιάζουν παθητικοί αποδέκτες της γνώσης. Οι μαθησιακές δραστηριότητες που προτείνονται δεν προάγουν τη ενεργητική εμπλοκή των εκπαιδευόμενων ούτε την καλλιέργεια ανώτερων νοητικών δεξιοτήτων | Με την αλληλουχία των δραστηριοτήτων καλλιεργείται μερικώς, κλίμα συνεργασίας. Δεν υπάρχουν δραστηριότητες που θα συμβάλλουν στην καλλιέργεια ανώτερων νοητικών δεξιοτήτων των εκπαιδευόμενων | Ωραία διδακτική πρόταση. Οι προτεινόμενες δραστηριότητες βασίζονται σε μαθησιακές στρατηγικές. Υπάρχει σαφής αντιστοιχία δραστηριοτήτων και στόχων, ώστε να δημιουργείται κλίμα συνεργασίας μεταξύ των μαθητών και να επιδιώκεται η καλλιέργεια ανώτερων νοητικών δεξιοτήτων. Οι εκπαιδευόμενοι συνεργάζονται, αλληλεπιδρούν και εμπλέκονται ενεργά στη μαθησιακή διαδικασία. |   |